**VISPĀRĪGĀ VIENOŠANĀS   
par kārtību kādā slēdzami ēdināšanas pakalpojumu līgumi un nodrošināmi   
ēdināšanas pakalpojumi Sociālā dienesta klientiem 2.daļā “Ēdināšanas pakalpojumu sniegšana bērniem vasaras brīvlaika periodā”**

Daugavpilī, 2017.gada 20.aprīlī

**Daugavpils pilsētas pašvaldības iestāde “Sociālais dienests”,** reģ.Nr.90001998587, juridiskā adrese: Vienības iela 8, Daugavpils, tās vadītājas pienākumu izpildītājas **Līvijas Drozdes** personā, kura rīkojas uz Nolikuma pamata (turpmāk – **Pasūtītājs**), no vienas puses, un

**SIA “MEŽVIDI”**, reģ.Nr. 41503006612, juridiskā adrese: “Mežvidi”, Tabores pagasts, Daugavpils novads, LV-5475, tās valdes priekšsēdētājas **Nadeždas Seļickas** personā, kura rīkojas uz Statūtu pamata,

**SIA “ENERGO HELP”**, reģ.Nr. 41503001333, juridiskā adrese: Ģimnāzijas iela 25-6A, Daugavpils, LV-5401 , tās valdes priekšsēdētāja **Lazara Sturkoviča** personā, kurš rīkojas uz Statūtu pamata, (turpmāk – Dalībnieki) no otras puses,

pamatojoties uz Dalībnieku iepirkumam Publisko iepirkumu likuma 8.panta septītajā daļā noteiktajā kārtībā „Ēdināšanas pakalpojumu sniegšana Sociālā dienesta klientiem”, iepirkuma identifikācijas numurs DPD 2017/26 (turpmāk – Iepirkums) iesniegto piedāvājumu,

ņemot vērā Daugavpils pilsētas domes Iepirkuma komisijas 2017.gada 31.marta lēmumu (prot.Nr.7), Publisko iepirkumu likuma 1.panta 15.punktu un 65.pantu, noslēdz Vispārīgo vienošanos (turpmāk – Vienošanās) par turpmāk minēto:

**I. Vienošanās priekšmets**

1. Pasūtītājs uzdod Dalībniekiem un Dalībnieki apņemas nodrošināt ēdināšanas pakalpojuma sniegšanu Pasūtītāja norīkotiem pakalpojuma saņēmējiem, kuriem pienākas ēdināšanas pabalsts saskaņā par spēkā esošajiem saistošajiem noteikumiem (turpmāk – klienti).
2. Dalībnieki nodrošina ēdināšanas pakalpojuma sniegšanu klientiem atbilstoši Pakalpojuma līguma nosacījumiem (pielikums) un Iepirkumā iesniegtajam tehniskajam piedāvājumam, kas pēc Pakalpojuma līguma noslēgšanas kļūst par tā neatņemamu sastāvdaļu.

**II. Vispārīgā vienošanās summa**

1. Vienošanās summa tās darbība laikā sastāda **EUR 45 229,00 ( četrdesmit pieci tūkstoši divi simti divdesmit deviņi euro 00 centi) bez PVN**.
2. Sakarā ar iespējamu klientu skaita pieaugumu, puses var palielināt Vienošanās summu, bet ne vairāk kā par 10 % (desmit procentiem) no kopējās Vienošanās summas.
3. Pakalpojuma līguma līgumcena nav konstanta un ir atkarīga no klientu skaita, kas tiek norīkoti pakalpojuma saņemšanai.
4. Pasūtītājam nav pienākums iztērēt visu Vienošanās summu.

**III. Pakalpojuma sniegšanas kārtība Vienošanās ietvaros**

1. Vienošanās ietvaros Pasūtītājs ar katru Dalībnieku uz Vienošanās darbības termiņu noslēdz Pakalpojuma līgumu par ēdināšanas pakalpojumu sniegšanu Pasūtītāja norīkotiem klientiem.
2. Ar Pakalpojuma līguma spēkā stāšanos Dalībnieks iegūst tiesības uzsākt ēdināšanas pakalpojuma sniegšanu.
3. Pakalpojuma saņemšanas vietu (ēdnīcu) izvēlas klients.
4. Pasūtītājs nodrošina, ka katram klientam ir pieejama informācija par visām Dalībnieku ēdnīcām, kurās ir iespējams saņemt pakalpojumu, to atrašanās vietām un divu nedēļu ēdienkartes saturu. Dalībnieki piekrīt, ka konkursā iesniegtās ēdienkartes ir publiski pieejamas.
5. Pasūtītājs izraksta noteikta parauga norīkojumu uz klienta izvelētu ēdnīcu neatkarīgi no klienta dzīvesvietas. Pēc klienta lūguma Pasūtītājs pārreģistrē norīkojumu uz citu ēdnīcu.
6. Pasūtītājs negarantē Dalībniekiem norīkojumu esamību un neuzņemas atbildību par iespējamiem zaudējumiem un negūto peļņu, kas rodas Dalībniekiem, sakarā ar norīkojumu sadalījumu un maiņu pēc klientu pieprasījuma.
7. Ja Pasūtītāja norīkoto klientu skaits pārsniedz kāda Dalībnieka iespējas sniegt pakalpojumu, Dalībnieks par to rakstveidā paziņo Pasūtītājam. Tādā gadījumā Pasūtītājs informē klientus, ka konkrētajā ēdnīcā pakalpojuma saņemšana nav iespējama un piedāvā klientiem citas brīvās ēdnīcas. Pēc Dalībnieka rakstveida paziņojuma, Pasūtītājs atsāk norīkojumu izsniegšanu uz Dalībnieka ēdnīcu.

**IV. Vienošanās darbības termiņš un spēkā esība**

1. Vienošanās stājas spēkā **2017.gada 20.aprīlī** un ir spēkā vienu gadu, līdz **2018.gada 19.aprīlim.**
2. Vienošanās ir spēkā un saistoša Dalībniekam un Pasūtītajam, līdz brīdim kamēr ir spēkā starp pusēm Vienošanās ietvaros noslēgtais Pakalpojuma līgums.

**V. Noslēguma jautājumi**

1. Vienošanās izpildīšanas pienākums pāriet attiecīgās Puses tiesību un saistību pārņēmējiem.
2. Visi Vienošanās grozījumi un papildinājumi noformējami rakstiski. Tie pievienojami Vienošanai kā pielikumi un kļūst par Vienošanās neatņemamām sastāvdaļām. Pieļaujami tikai nebūtiski Vienošanās grozījumi.
3. Ja kāds no Vienošanās noteikumiem zaudē savu juridisko spēku, tas neietekmē pārējos Vienošanās noteikumus.
4. Vienošanās sastādīta uz 3 lapām latviešu valodā 3 eksemplāros, pa vienam eksemplāram katram Līdzējam. Visiem eksemplāriem ir vienāds juridisks spēks.

Pielikumā: Pakalpojuma līguma projekts uz 6 lp.

**VI. Pušu rekvizīti un paraksti**

|  |  |
| --- | --- |
| **PASŪTĪTĀJS:**  **Daugavpils pilsētas pašvaldības iestāde “Sociālais dienests”**  reģ.Nr.90001998587  Vienības iela 8, Daugavpils  Vadītājas p.i. \_\_\_\_\_\_\_\_\_\_\_\_\_\_ /Līvija Drozde/ | **Dalībnieki:**  **SIA “MEŽVIDI”**  reģ.Nr. 41503006612  “Mežvidi”, Tabores pagasts, Daugavpils novads, LV-5475  Banka: AS SEB Banka  Konts: LV29 UNLA 0005 0024 6721 1  Kods: UNLALV2X  Valdes priekšsēdētāja:  \_\_\_\_\_\_\_\_\_\_\_\_\_\_\_\_\_ Nadežda Seļicka |
|  | **SIA “ENERGO HELP”**  reģ.Nr. 41503001333  Ģimnāzijas iela 25-6A, Daugavpils, LV-5401  Banka: AS Swedbank  Konts: LV51 HABA 0001 4080 4131 5  Kods: HABALV22  Valdes priekšsēdētājs:    \_\_\_\_\_\_\_\_\_\_\_\_\_\_\_\_\_ Lazars Sturkovičs |

**Pielikums**2017.gada 20.aprīļa vispārīgajai vienošanai

par kārtību kādā slēdzami ēdināšanas pakalpojumu līgumi un nodrošināmi   
ēdināšanas pakalpojumi Sociālā dienesta klientiem

*PROJEKTS*

**PAKALPOJUMA LĪGUMS**

par ēdināšanas pakalpojumu sniegšanu Sociālā dienesta klientiem

Daugavpilī, 201\_\_.gada \_\_.\_\_\_\_\_\_\_\_\_\_\_\_\_

**Daugavpils pilsētas domes pašvaldības iestāde “Sociālais dienests”**,reģ.Nr.90001998587, juridiskā adrese: Vienības iela 8, Daugavpils, vadītājs **\_\_\_\_\_\_\_\_\_\_\_\_** personā, kura rīkojas uz Nolikuma pamata (turpmāk – PASŪTĪTĀJS), no vienas puses, un

**\_\_\_\_\_\_\_\_\_\_\_**, vienotais reģistrācijas numurs \_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_, valdes \_\_\_\_\_ \_\_\_\_\_\_\_\_\_\_\_\_\_ personā, kura/kuras pārstāvības tiesības reģistrētas Uzņēmumu reģistrā (turpmāk – IZPILDĪTĀJS), no otras puses, (abi kopā - puses) bez viltus maldības vai spaidiem, brīvi un nepiespiesti izsakot savu gribu,

ņemot vērā Daugavpils pilsētas domes rīkotā iepirkuma “Ēdināšanas pakalpojumu sniegšana Sociālā dienesta klientiem”, iepirkuma identifikācijas numurs DPD 2017/26, ietvaros 201\_\_.gada \_\_\_.\_\_\_\_\_\_\_\_\_\_\_\_\_\_\_ starp pusēm noslēgto Vispārīgo vienošanas, noslēdza šāda satura pakalpojuma līgumu (turpmāk – Līgums):

**I. Līguma priekšmets**

1. Pasūtītājs uzdod, bet Izpildītājs apņemas šajā līgumā noteiktajā kārtībā veikt Sociālā dienesta norīkotu pakalpojuma saņēmēju (turpmāk – klienti) ēdināšanu (turpmāk – Pakalpojums).
2. IZPILDĪTĀJS sniedz Pakalpojumu atbilstoši iepirkumam iesniegtajam tehniskajam piedāvājumam, kas ir līguma neatņemama sastāvdaļa (1.pielikums). Nepieciešamības gadījumā Izpildītājam ir pienākums nodrošināt pasūtījuma atbilstības novērtēšanu obligātajās sfēras, kas pakļautas obligātajai atbilstības novērtēšanai.

**II. Līguma summa**

1. Līguma kopējā summa nav konstanta un ir atkarīga no klientu skaita, kas tiek norīkoti pakalpojuma saņemšanai.
2. Vienas dienas ēdināšanas pakalpojuma izmaksas vienam norīkotam klientam sastāda EUR \_\_\_\_ bez PVN. PVN sastāda \_\_\_\_\_\_ (\_\_\_\_\_), kopā ar EUR \_\_\_\_\_ (\_\_\_\_).
3. Vienas dienas ēdināšanas pakalpojuma izmaksas vienam klientam ir konstantas un paliek nemainīgas visā līguma darbības laikā.

**III. Pušu tiesības un pienākumi**

1. IZPILDĪTĀJS apņemas:
   1. sniegt Pakalpojumu pienācīgā kvalitātē, kas pilnībā atbilst iepirkumam iesniegtā tehniskā piedāvājuma prasībām (pielikums), ievērojot Pakalpojuma ēdienkarti un tehnoloģiskās kartes, it īpaši nodrošinot, ka Pakalpojumā tiek izmantots tehniskajā piedāvājumā norādītais bioloģiskās lauksaimniecības, nacionālās pārtikas kvalitātes shēmas un integrētās audzēšanas prasībām atbilstošu produktu īpatsvars;
   2. izpildot Pakalpojumu ievērot Zemkopības ministrijas izstrādāto vietējo augļu un dārzeņu pieejamības kalendāru (2.pielikums), nodrošinot, ka ēdienu pagatavošanai izmantojamie dārzeņi un augļi tiek iegādāti, ņemot to sezonālo pieejamību tirgū.
   3. regulāri aktualizēt ražotāju un audzētāju sarakstu, norādot to kontaktinformāciju un apliecinājumu par sadarbību ēdināšanas pakalpojuma līguma izpildē, ja mainās ražotājs vai audzētājs un IZPILDĪTĀJS pats nav bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām atbilstošu produktu ražotājs vai audzētājs;
   4. IZPILDĪTĀJS nodrošina un organizē klientu pasūtījumu pieņemšanu, reģistrēšanu un uzskaiti (tabulas parauga - 3.pielikums), ka arī atskaites sniegšanu PASŪTĪTAJĀM;
   5. nodrošināt ēdienu pasniegšanu izmantojot savas telpas un savus galda piederumus;
   6. izpildīt citus līguma un normatīvo aktu nosacījumus.
2. Izpildītājs uzņemas atbildību par darba drošības, darba aizsardzības, darba kārtības, sanitāro normu, drošības tehnikas, ugunsdrošības, apkārtējās vides aizsardzības regulējošo normatīvo aktu, kā arī citu normatīvo aktu ievērošanu.
3. Izpildītājs uzņemas pilnu atbildību par zaudējumiem, kas var rasties Pasūtītājam vai trešajām personām, izpildot Pakalpojumu.
4. IZPILDĪTĀJS uzņemas pilnu atbildību par Pakalpojuma sniegšanā iesaistītajiem darbiniekiem un to kvalifikāciju.
5. PASŪTĪTĀJS apņemas samaksāt par kvalitatīvi sniegto pakalpojumu šajā līgumā noteiktajos termiņos un kārtībā.

**IV. Līguma izpildes kartība**

1. Izpildītājs sniedz Pakalpojumu Pasūtītāja norīkotiem klientiem. Norīkojuma faktu apliecina aizpildīta klientu ēdiena porciju pasūtīšanas veidlapa (3.pielikums).
2. Sniedzot pakalpojumu Izpildītājs sastāda Klientu tabulu, kuriem sniegts pakalpojums. Tabulā norāda klientu vārdu, uzvārdu, norīkojuma numuru, adresi un datumu, kad klients saņēma pakalpojumu.
3. IZPILDĪTĀJS nodrošina, ka klients parakstās klientu tabulā par Pakalpojuma saņemšanu.
4. IZPILDĪTĀJS nodrošina Klientam iespēju saņemt Pakalpojumus katru darba dienu, laikā vismaz no 11:00-14:00.
5. Pasūtītājs ir tiesīgs veikt kontroli par šī līguma izpildi, tajā skaitā veikt pārbaudes par:
   1. to vai Pakalpojuma izpildē tiek izmantots tehniskajā piedāvājumā norādītais bioloģiskās lauksaimniecības, nacionālās pārtikas kvalitātes shēmas un integrētās audzēšanas prasībām atbilstošu produktu īpatsvars;
   2. to vai Pakalpojuma izpildē tiek ievērots Zemkopības ministrijas izstrādāto vietējo augļu un dārzeņu pieejamības kalendārs;
   3. piegādāto pārtikas produktu izcelsmi un kvalitāti;
   4. to, kā tiek izpildīti citi līguma nosacījumi.
6. Nodrošinot iespēju veikt Līguma 15.punktā noteiktās kvalitātes pārbaudes, izpildītājs nodrošina, ka:
   1. Līguma izpildei nepieciešamie pārtikas produkti tiek uzglabāti dalīti no citu līgumu izpildei nepieciešamajiem produktiem;
   2. produkti, kas atbilst bioloģiskās lauksaimniecības un nacionālās pārtikas kvalitātes shēmas prasībām, ir attiecīgi marķēti;
   3. produkti, kas atbilst bioloģiskās lauksaimniecības prasībām, nacionālās pārtikas kvalitātes shēmas un lauksaimniecības produktu integrētās audzēšanas prasībām, tiek iegādāti no Līguma pielikumā noteiktajiem audzētājiem un ražotājiem.
   4. tiek glabātas produktu pavadzīmes, kas apliecina produktu to likumīgu iegādi no Līguma pielikumā noteiktajiem audzētājiem un ražotājiem.
7. Pasūtītāja pārstāvji ir tiesīgi Pakalpojuma sniegšanas laikā (līguma 14.punkts), jebkurā brīdī ierasties pie IZPILDĪTĀJA, pieprasīt līguma 16.punktā noteiktos un citus nepieciešamos dokumentus. Pārstāvību apliecina rakstiska pilnvara vai rīkojuma dokuments. Nepieciešamības gadījumā PASŪTĪTĀJS var pieaicināt speciālistus un ekspertus.

**V. Norēķinu kartība**

1. Norēķini notiek reizi mēnesī. Līdz katra mēneša 5.datumam Izpildītājs piestāda Pasūtītājam rēķinu par iepriekšējo mēnesi. Kopā ar rēķinu Izpildītājs nodod aizpildītu un parakstītu klientu tabulu.
2. Summai, kas norādīta rēķinā, jābūt vienādai ar Klientu tabulas kopējo summu.
3. Pēc klientu tabulas un rēķinu saņemšanas Pasūtītājs **20 (divdesmit)** dienu laikā pārbauda datus, kuri noradīti rēķinā un klientu tabulā.
4. Ja pārbaudes laikā tiek konstatēti dati, kas neatbilst patiesībai vai citi trūkumi, kas neatbilst šī līguma izvirzītajām prasībām, tad Pasūtītājs sastāda pretenziju un nosūta šo pretenziju Izpildītājam.
5. Ja **5 (piecu)** dienu laikā pēc pretenzijas saņemšanas Izpildītājs neizvirza savus iebildumus Pasūtītājam sakarā ar saņemto pretenziju, tad uzskatāms, ka Izpildītājs akceptē Pasūtītāja pretenziju.
6. **5 (piecu)** dienu laikā pēc pārbaudes pabeigšanas, bet šī līguma 22.punktā paredzētajā gadījumā 5 (piecu) dienu laikā pēc pretenzijas akceptēšanas, Pasūtītājs maksā Izpildītājam saskaņoto summu bezskaidrā naudā ar pārskaitījumu uz Izpildītāja bankas norēķinu kontu.

**VI. Pušu atbildība**

1. IZPILDĪTĀJS un PASŪTĪTĀJS ir mantiski atbildīgi par līgumā paredzēto saistību izpildi.
2. Gadījumā, ja PASŪTĪTĀJS neievēro šajā līgumā paredzētos maksāšanas termiņus, tas maksā IZPILDĪTĀJAM līgumsodu 0,2% (nulle komats divu) procentu apmērā no laikā neapmaksātās summas par katru nokavēto dienu, bet ne vairāk kā 10% (desmit) procentus no līgumcenas.
3. Gadījumā, ja IZPILDĪTĀJS aizkavē līguma izpildes uzsākšanu, tad maksā PASŪTĪTĀJAM līgumsodu 0,5% (nulle komats piecu) procentu apmērā no kopējās līguma summas par katru nokavēto dienu, bet ne vairāk kā 10% (desmit) procentus no līgumcenas.
4. Gadījumā, ja IZPILDĪTĀJS nenodrošina Pakalpojumu (iespēju saņemt pusdienas) visiem norīkotajiem klientiem, tad maksā līgumsodu EUR 10,00 (desmit *euro*) par katru gadījumu, kad pakalpojums nav nodrošināts. Pasūtītājs ietur līgumsodu no ikmēneša maksājuma summas.
5. Gadījumā, ja IZPILDĪTĀJS nenodrošina Līguma 16.punktā minēto prasību izpildi, tad maksā līgumsodu EUR 50,00 (piecdesmit *euro*) par katru konstatēto gadījumu. Pasūtītājs ietur līgumsodu no ikmēneša maksājuma summas.
6. Par katru pārkāpumu Pasūtītājs vai Pasūtītāja atbildīgais darbinieks sastāda aktu.

**VII. Līguma grozīšanas un izbeigšanas kārtība**

1. Līguma darbības laikā ir pieļaujami nebūtiski līguma nosacījumu grozījumi.
2. Visi grozījumi un papildinājumi šim līgumam noformējami rakstveidā divos eksemplāros, kurus paraksta Līdzēji, un kas tādā gadījumā kļūst par šī līguma neatņemamu sastāvdaļu. Nekādi mutiski papildinājumi netiks uzskatīti par šī līguma nosacījumiem.
3. Izpildītāja apakšuzņēmējus, uz kuru iespējām IZPILDĪTĀJS balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
   1. apakšuzņēmējs atbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz apakšuzņēmējiem;
   2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām.
4. Līdzējiem ir tiesības vienpusēji atkāpties no līguma izpildes pirms termiņa neatlīdzinot zaudējumus, rakstiski paziņojot par to otrai pusei **divus mēnešus** iepriekš.
5. Pasūtītājs ir tiesīgs nekavējoties vienpusēji atkāpties no līguma izpildes neatlīdzinot zaudējumus, šādos gadījumos:
   1. IZPILDĪTĀJS kavē Līguma izpildes uzsākšanu vairāk kā par 10 kalendāra dienām;
   2. tiek konstatēti vairāk nekā 5 (pieci) gadījumi, kad IZPILDĪTĀJS nenodrošina Pakalpojumu (iespēju saņemt pusdienas) visiem norīkotajiem klientiem;
   3. tiek konstatēti vairāk nekā 2 (divi) gadījumi, kad IZPILDĪTĀJS nenodrošina Līguma 16.punktā minēto prasību izpildi.
   4. ar Pārtikas un veterinārā dienesta lēmumu IZPILDĪTĀJAM tiek aizliegts sniegt pakalpojumu;
   5. IZPILDĪTĀJS kļūst maksātnespējīgs, bankrotē, tā darbība tiek izbeigta, pārtraukta vai apturēta, tajā skaitā ar Pārtikas un veterinārā dienesta lēmumu.
6. IZPILDĪTAJS ir tiesīgs vienpusēji nekavējoties atkāpties no līguma izpildes, neatlīdzinot PASŪTĪTĀJAM nekādus zaudējumus, ja Pasūtītājs līgumā noteiktajos termiņos nav veicis maksājumus un maksājumu kavējums pārsniedz 30 (trīsdesmit) kalendāra dienas.
7. Līgumā noteiktajos gadījumos Līdzēji atkāpjas no līguma izpildes, neatlīdzinot zaudējumus.

**VIII. Nepārvarama vara**

1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
2. Līdzējam, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā, no to iestāšanās dienas, par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un, kura satur ārkārtējo apstākļu darbības apstiprinājumu un to raksturojumu.

**IX. Līguma darbības termiņš**

1. Līgums stājas spēkā **201\_.gada \_\_\_ .\_\_\_\_\_\_\_\_\_** un ir spēkā Vienošanās darbības termiņā, līdz **201\_\_.gada \_\_\_\_.\_\_\_\_\_\_.**

**X. Nobeiguma noteikumi**

1. Līgums satur pušu pilnīgu vienošanos. Puses ir iepazinušās ar tā saturu un piekrīt tā punktiem, apliecinot to ar saviem parakstiem.
2. Strīdus, kas radušies līguma izpildes gaitā, puses cenšas atrisināt savstarpējas vienošanās ceļā. Bet, ja puses vienošanos nepanāk, strīdu izskata tiesā, normatīvajos aktos noteiktajā kārtībā.
3. Līgums ir sastādīts valsts valodā uz \_\_\_\_ lapām ar pielikumiem uz \_\_\_\_\_ lapām, kopā uz \_\_\_ lapām un parakstīts 2 (divos) identiskos eksemplāros, pa vienam eksemplāram katrai līgumslēdzējai pusei. Abiem eksemplāriem ir vienāds juridiskais spēks.
4. Par līguma izpildi atbildīgās personas:
   1. no Pasūtītāja puses – \_\_\_\_\_\_, mob.\_\_\_\_\_\_\_\_.
   2. no Izpildītāja puses – \_\_\_\_\_\_\_, mob.\_\_\_\_\_\_\_\_.
5. Līdzēju pilnvarotie pārstāvji ir atbildīgi par līguma izpildes uzraudzīšanu.
6. Pielikumā:
   1. Izpildītāja tehniskā piedāvājuma kopija uz \_\_\_ lp.;
   2. Vietējo augļu un dārzeņu pieejamības kalendāra uz \_\_\_ lp;
   3. Klientu ēdiena porciju pasūtīšanas veidlapa uz \_\_\_ lp.

**XI. Pušu rekvizīti un paraksti:**

3.pielikums līguma projektam

**Klientu ēdiena porciju pasūtīšanas veidlapa 201\_\_.gada \_\_\_\_\_.\_\_\_\_\_\_\_**

|  |  |  |  |  |
| --- | --- | --- | --- | --- |
| N.P.K. | Vārds Uzvārds | adrese | Pasūtīto porciju skaits | Paraksts |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |
| 11 |  |  |  |  |
| 12 |  |  |  |  |
| 13 |  |  |  |  |
|  |  | KOPĀ |  |  |

Izpildītāja paraksttiesīga persona \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/V.Uzvārds/ /paraksts/